EkBass/fiwiki-20250220-pages-articles huggingface dataset:
Nelson Algren

Nelson Algren, oik. Nelson Ahlgren Abraham (28. maaliskuuta 1909 Detroit, YhdysvallatAlgren, Nelson, Kirjasampo, viitattu 22.11.2021 – 9. toukokuuta 1981) oli yhdysvaltalainen kirjailija. Hänen National Book Awardilla palkitun teoksensa The Man with the Golden Arm (suom. Kultainen käsi) pohjalta on Otto Preminger ohjannut elokuvan Kultainen käsivarsi (1955).”National Book Awards – 1950”. National Book Foundation. Viitattu 8.4.2018. Algrenilla oli suhde ranskalaisen kirjailijan Simone de Beauvoirin kanssa. Beauvoir kuvaa suhdetta romaanissaan Mandariinit (1954). Algren opiskeli journalistiikkaa Illinoisin yliopistossa. Pulavuosina hän kierteli lounaisosavaltioissa ja hyödynsi myöhemmin kokemuksiaan esikoisromaanissaan Somebody in Boots (1935). Hän kuvaa usein syrjäytyneitä ja boheemeja. ==Suomennetut teokset== * Kultainen käsi (The Man with the Golden Arm), suomentanut Antti Eerikäinen. Desura, 2004 ISBN 952-5339-20-3 ==Lähteet== == Aiheesta muualla == Luokka:Yhdysvaltalaiset kirjailijat Luokka:Vuonna 1909 syntyneet Luokka:Vuonna 1981 kuolleet
Antonia Fahberg

Antonia Fahberg (19. toukokuuta 1928 Wien, Itävalta – 21. lokakuuta 2016 München, Baijeri, Saksa) oli itävaltalainen sopraano. Hän suoritti opintonsa Wienissä ja debytoi Innsbruckissa vuonna 1950. Vuonna 1952 hän liittyi Baijerin valtionoopperaan Münchenissä; siellä hän työskenteli yli 25 vuoden ajan. Vuosina 1963–64 Fahberg lauloi solistina Salzburger Festspielessä.Bach- Cantatas.com: Antonia Fahberg (Soprano) Fahberg esiintyi säännöllisesti Münchenin Opernfestspielessä ja saksalaisissa televisionäytöksissä. Hän myös vieraili oopperataloissa Wienissä, Hampurissa, Amsterdamissa ja Brysselissä. Fahberg saavutti kansainvälistä suosiota konsertti- ja oratoriolaulajana erityisesti Johann Sebastian Bachin teosten tulkinnoistaan. Hän levytti muun muassa Matteus-passion, Bachin kantaatteja sekä Georg Friedrich Händelin ja Claudio Monteverdin teoksia. == Lähteet == Luokka:Itävaltalaiset oopperalaulajat Luokka:Sopraanot Luokka:Vuonna 1928 syntyneet Luokka:Vuonna 2016 kuolleet
Mars 2

Mars 2 oli miehittämätön avaruusluotain, joka kuului Neuvostoliiton Mars- ohjelmaan. Ohjelma oli sarja miehittämättömiä luotaimia, jotka laskeutuivat tai kiersivät Marsia. Se laukaistiin toukokuussa 1971. Mars 2 ja Mars 3 olivat identtisiä avaruusaluksia, joissa oli kiertolainen ja laskeutuja yhdessä. Ne laukaistiin Proton-K raketilla ja Blok D-yläasteella. Mars 2:n laskeutuja oli ensimmäinen esine Marsin pinnalla, mutta sen laskeutumisjärjestelmä meni epäkuntoon ja se katosi.. Mars 2:ssa olevan kiertäjän oli määrä tutkia avaruuden aurinkotuulia ja mitata Marsin magneettikenttää. Sen lisäksi sen piti tutkia ja mitata Marsin kaasukehän ominaisuuksia ja lämpötilaa sekä tutkia pinnan topografian koostumusta sekä fysikaalisia ominaisuuksia Marsissa. Sen piti myös toimia tukiasemana välittämällä Maahan luotaimen lähettämää dataa. Marsin kaasukehässä vallitsi pölymyrsky, kun Mars 2 saapui perille, eikä se pystynyt kuvaamaan ja testaamaan niin kuin olisi pitänyt. Pölystä johtuva tietokonehäiriö ja väärä data saivat aikaan, että laskeutuja saapui kaasukehään väärässä kulmassa ja sen nopeus oli 6 km/s. Moduulin laskeutumisjärjestelmä meni epäkuntoon, ja se putosi ilman laskuvarjoa hallitsemattomasti Marsin pintaan. Mars 2 jatkoi toimintaansa ja lähetti tietoja sekä kuvia vuoden 1972 elokuun 22. päivään asti. == Lähteet == == Aiheesta muualla == * V. G. Perminov, The Difficult Road to Mars, A Brief History of Mars Exploration in the Soviet Union Luokka:Mars-luotaimet Luokka:Neuvostoliiton avaruustoiminta
Hertha Töpper

Hertha Töpper (19. huhtikuuta 1924 Graz, Itävalta – 28. maaliskuuta 2020) oli itävaltalainen oopperalaulaja, äänialaltaan mezzosopraano. Hän esiintyi kuitenkin myös kontra-alttona. Hän suoritti opintonsa Grazissa, jossa hän opiskeli viulunsoittoa isänsä ja laulamista Franz Mixan johdolla. Oopperadebyyttinsä Töpper teki Graz Landestheaterissa vuonna 1945; hän lauloi Landestheaterissa vuoteen 1952 saakka. Vuonna 1951 Töpper esiintyi Bayreuthin oopperajuhlilla. Töpper työskenteli Baijerin valtionoopperassa Münchenissä ja esiintyi myös muun muassa Covent Gardenissa, San Franciscon oopperassa ja Metropolitan-oopperassa. Vuosina 1971–81 Töpper toimi professorina Münchenin musiikkikorkeakoulussa. Töpperin ohjelmistoon kuului lukuisia Richard Wagnerin, Giuseppe Verdin ja Richard Straussin rooleja. Hän vetäytyi lavalta vuonna 1980. Konserttiartistina hän saavutti huomiota etenkin Johann Sebastian Bachin teosten tulkinnoillaan. Yhdessä Marga Höffgenin kanssa Töpper oli yksi johtavista Bachia tulkinneista kontra-altoista 1950- ja 1960-luvuilla, ja hän levytti monia Bachin teoksista, pääasiassa Karl Richterin ja Fritz Wernerin johdolla. == Lähteet == Luokka:Itävaltalaiset oopperalaulajat Luokka:Mezzosopraanot Luokka:Altot Luokka:Vuonna 1924 syntyneet Luokka:Vuonna 2020 kuolleet
Huygens (luotain)

Huygens oli avaruusluotain, joka laskeutui onnistuneesti Saturnuksen Titan- kuun pinnalle vuonna 2005. Sen rakennutti ja ohjasi Euroopan avaruusjärjestö, se oli osa Cassini-Huygens -avaruuslentoa ja oli ensimmäinen luotain joka laskeutui muun planeetan kuun pinnalle. Se nimettiin Titanin vuonna 1655 löytäneen Christiaan Huygensin mukaan. Yhdistynyt Cassini-Huygens avaruuslento laukaistiin lokakuussa vuonna 1997. Huygens erotettiin Cassinista joulukuussa 2004, ja laskeutui Titaniin tammikuussa 2005 lähelle Titanin Xanadu-aluetta. Tämä oli ainut onnistunut laskeutuminen ulkoisessa aurinkokunnassa. Huygens lähetti dataa 90 minuuttia laskeutumisensa jälkeen. ==Lähteet== Luokka:Saturnus-luotaimet
Grouméra

Grouméra on maalaiskunta ja sen keskuskylä Kayesin alueen Diéman piirissä Malissa. Se sijaitsee 35 kilometriä Diémasta pohjoiseen. Kunnassa on 11 500 ja kylässä 4 400 asukasta (vuonna 2009). Grouméran kunnan pinta-ala on 627 neliökilometriä. Se rajoittuu etelässä Diéman, lännessä ja pohjoisessa Béman ja idässä Nioron piirin Koréra Korén kuntiin. Alue on pinnanmuodostukseltaan alavaa tasankoa. Vesistöt ovat sadekauden jälkeen kuivuvia jokia, joista tärkein on Tianaba. Seutu kuuluu Sahelin vyöhykkeeseen. Vuotuinen sademäärä on 350–550 millimetriä. Kasvillisuus on pensassavannia. Kuntaan kuuluu kahdeksan kylää. Asukkaista 85 % on soninkeja, 10,5 % maureja ja 4,5 % fulbeja. Fulbeista osa on diawandoja. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maapähkinä, maissi, maapapu, okra ja vihannekset. Kotieläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Groumérassa pidetään viikoittaiset markkinat. Nuoriso hakeutuu ansiotöihin kaupunkeihin tai pyrkii muuttamaan ulkomaille. Palveluihin kuuluvat yksi alakoulu, kuusi lukutaitokeskusta ja terveyskeskus. ==Lähteet== Luokka:Diéman piiri Luokka:Malin kunnat
Olli Kepsu

Olavi (Olli) Kepsu (19. joulukuuta 1922 Tampere – 13. lokakuuta 2001 Kotka) oli suomalainen jatkosodan pommikone- ja sissilentäjä. Hän sai mainetta vuonna 1944 tehtyään useita kaukopartioiden huolto- ja kuljetuslentoja Osasto Jaurin lentäjänä. Siviilissä hän toimi liikennelentäjänä. Sissilentäjä - Olli Kepsun tarina-kirjan esittely Lentokapteeni Olavi Kepsu - Taitava lentäjä hallitsi 41 konetyyppiä, Helsingin Sanomat 30.10.2001 Olli Kepsun isä oli lentomestari Taneli Kepsu (1896–1941). Olli Kepsu aloitti sotapalveluksen jatkosodan aikana keväällä 1942 Lentolaivue 46:ssa Dornier Do 17-pommikoneen ohjaajana tehden pommituslentoja muun muassa Sekeheen. Huhtikuussa 1943 hän siirtyi Onttolaan Lentolaivue 44:ään Junkers Ju 88 -pommittajan ohjaajaksi. Vuonna 1944 Kepsu siirtyi vapaaehtoisena Osasto Jauriin joka hoiti kaukopartioiden kuljetusta ja huoltoa lentoteitse. Hän oli mukana vielä Lapin sodassa vastaavissa tehtävissä ja palveli sodan päätyttyä vuoden verran ilmavoimissa. Kepsu oli sitten liikennelentäjänä Aero Oy:n ja Finnairin palveluksessa. Finnairista eläkkeelle jäätyään hän toimi vielä Caravelle-lentäjäna Hollannissa, Kalevi Keihäsen lentoyhtiön Spear Airin pääohjaajana Suomessa yhdessä Kyösti Karhilan kanssa sekä lensi Caravellella Syyriassa. Viimeisen lentonsa Kepsu teki 8. syyskuuta 1977 jolloin hänelle oli kertynyt 24 298 lentotuntia. == Kirjallisuutta == * Jukka Piipponen : Sissilentäjä : Olli Kepsun tarina. Koala-kustannus, Helsinki 1999, 2. korj. painos 2002, 3. korj. painos 2011 ISBN 9522291234 ==Lähteet== Luokka:Suomalaiset sotilaslentäjät Luokka:Suomalaiset siviililentäjät Luokka:Finnairin henkilöstö Luokka:Vuonna 1922 syntyneet Luokka:Vuonna 2001 kuolleet
Johann Elert Bode

Johann Elert Bode (19. tammikuuta 1747 Hampuri – 23. marraskuuta 1826 Berliini) oli saksalainen tähtitieteilijä. Hänet tunnetaan Titiuksen-Boden lain muotoilusta ja popularisoinnista. Hän määritti Uranuksen kiertoradan ja ehdotti planeetalle sen nimeä. Bode oli Berliinin observatorion (Berliner Sternwarte) johtaja ja kirjoitti useita alan kirjoja. Hän oli siten aikansa tärkein edustaja tähtitieteen alalla maassaan. Hänen tähtikarttaansa oli merkitty 12 000 ennen tuntematonta tähteä, mutta kartta on toki sittemmin vanhentunut. Bode perusti Berliinin tähtitieteellinen vuosikirjan.Bode, Johan Evert, Tietosanakirja osa 1, palsta 1106, Tietosanakirja Osakeyhtiö 1909 == Lähteet == == Aiheesta muualla == * Luokka:Vuonna 1747 syntyneet Luokka:Vuonna 1826 kuolleet Luokka:Saksalaiset tähtitieteilijät
Paul Agnew

Paul Agnew (s. 1964 Glasgow, Skotlanti) on brittiläinen taidemusiikin laulaja, äänialaltaan tenori. Hän sai oppiarvonsa Magdalen Collegesta, Oxfordin yliopistosta. Hänet tunnetaan muun muassa työstään Les Arts Florissants -kokoonpanossa; lisäksi hän on tehnyt yhteistyötä Tallis Scholarsin ja The Sixteenin kanssa. Agnewin tulkitsemien teosten joukossa on teoksia Claudio Monteverdilta, Georg Friedrich Händeliltä ja Henry Purcellilta sekä Johann Sebastian Bachin H-mollimessu.Bach-Cantatas.com: Paul Agnew == Lähteet == Luokka:Brittiläiset oopperalaulajat Luokka:Tenorit Luokka:Vuonna 1964 syntyneet Luokka:Elävät henkilöt
Nikola Jorgić

Nikola Jorgić oli Bosnian serbi Dobojin alueelta. Hän palveli paikallisessa puolisotilaallisessa ryhmässä. 26. syyskuuta 1997 hänet tuomittiin kansanmurhasta Saksassa. Tämä oli ensimmäinen osallistujia vastaan voitettu oikeudenkäynti Bosnian kansanmurhassa. Jorgić tuomittiin elinkautiseen osallistumisesta Bosnian kansanmurhaan. ==Tausta== Oberlandesgericht sai selville, että puolisotilaallinen ryhmä oli liittynyt Bosnian serbien hallituksen terroristiseen toimintaan. Jorgić, joka oli asunut Saksassa 1969–1997, oli syyllistynyt moniin rikoksiin. Yksi rikoksista oli verilöyly Grabskassa, jossa 22 ihmistä mukaan lukien vanhuksia ja vammaisia teloitettiin ennen kuin loput kyläläiset häädettiin. Hänen katsotaan olevan syyllinen myös seitsemän kyläläisen kuolemaan Sevarlijessa. Saksan Bundesgerichtsof hyläsi hänen valituksensa tuomiosta 30. huhtikuuta 1999. Euroopan ihmisoikeuksien tuomioistuin hyläsi 12. heinäkuuta 2007 Jorgićin valituksen. ==Maksim Sokolović ja Novislav Đajić== Toinen Saksan tuomioistuimen antama Bosnian kansanmurhaan liittyvä tuomio oli Maksim Sokolovićille. Sokolović tuomittiin 29. marraskuuta 1999 rikoksista, avunnannosta ja Genevan yleissopimuksen vakavista rikkomuksista. Vuonna 2001 Sokolović tuomittiin yhdeksän vuoden vankeuteen rikoskumppanuudesta Kalesijassa. Hänet vapautettiin yhdeksän vuoden jälkeen. Myös Novislav Đajić (s. 1963) sai syytteen osallistumisesta kansanmurhaan, mutta tuomioistuin ei saanut riittävää varmuutta rikollisesta vakaumuksesta. Đajić todettiin syylliseksi neljääntoista murhaan ja yhteen murhayritykseen. Đajićin valitettua tuomiostaan Baijerin valituskamari sai selville, että rikokset oli tehty kesäkuussa 1992 Focan hallinnollisella alueella. Baijerin korkeampi alueellinen tuomioistuin tuomitsi Đajićin 23. toukokuuta 1997 viideksi vuodeksi vankeuteen. Hänet vapautettiin ennenaikaisesti ja karkotettiin kolmanteen valtioon. ==Lähteet== * Luokka:Sotarikoksista vankeuteen tuomitut Luokka:Syntymävuosi puuttuu Luokka:Kuolinvuosi puuttuu
Adele Addison

Adele Addison (s. 24. heinäkuuta 1925 New York, New York) on yhdysvaltalainen taidemusiikin laulaja, äänialaltaan sopraano. Hän opiskeli Westminster Choir Collegessa, Princetonissa, ja Berkshire Music Centerissä Tanglewoodissa. Hän sai opetusta myös Povla Frijshilta.Bach-Cantatas.com: Adele Addison (Soprano) Addison debytoi New Yorkissa vuonna 1952 ja lauloi sitten New England Operassa sekä New Yorkin kaupunginoopperassa. Hän teki lukuisia esiintymisiä muidenkin yhdysvaltalaisorkesterien kanssa, ja hänen ohjelmistonsa kattoi teoksia barokkiajalta 1900-luvun teoksiin. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1925 syntyneet Luokka:Elävät henkilöt
Lowellin observatorio

Lowellin observatorio on tähtitieteellinen observatorio Flagstaffissa, Arizonassa. Se perustettiin vuonna 1894, joten se on yksi vanhimmista observatorioista Yhdysvalloissa ja se nimettiin National Historic Landmarkiksi vuonna 1965. Täällä Clyde Lombaugh löysi Pluton vuonna 1930. Percival Lowell perusti observatorion == Lähteet == == Aiheesta muualla == * Luokka:Yhdysvaltain observatoriot Luokka:Arizonan rakennukset ja rakennelmat
Keck-teleskoopit

Keck-teleskoopit ovat kaksi teleskooppia W.M.Keckin observatoriossa, lähellä Mauna Kean huippua Havaijin saarella. Se on yksi Mauna Kean observatorioista. Molemmissa observatoriossa on 10 metrin halkaisijaltaan oleva peili, joka koostuu 36 kuusikulmaisesta osasta. Teleskoopin paino on yksittäin 300 tonnia. Ne ovat suurimpia astronomisia teleskooppeja, jotka ovat vielä käytössä. == Lähteet == == Aiheesta muualla == * Luokka:Yhdysvaltain observatoriot Luokka:Havaijin rakennukset ja rakennelmat
Alan Stern

Sol Alan Stern (s. 22. marraskuuta 1957 New Orleans, Louisiana, Yhdysvallat) on yhdysvaltalainen ilmailu- ja avaruustekniikan insinööri ja planeettatutkija. Hän on New Horizons-avaruuslennon päätutkija ja Moon Expressin päätieteilijä. Stern syntyi vuonna 1957 New Orleansissa, Yhdysvalloissa. Hän oli perheen ensimmäinen lapsi. Hänen isänsä oli Leonard Stern joka oli myyjä kemikaaliyrityksessä ja hänen äitinsä oli Joel Stern. Hän kiinnostui tähtitieteestä 1960-luvulla kun Yhdysvallat kävi kilpaa Neuvostoliiton kanssa avaruuden valloituksesta ja seurasi televisiosta Gemini- ja Mercury -lentoja. == Lähteet == == Aiheesta muualla == * Luokka:Vuonna 1957 syntyneet Luokka:Elävät henkilöt Luokka:Yhdysvaltalaiset insinöörit
Marc W. Buie

Marc William Buie (s. 1958) on yhdysvaltalainen tähtitieteilijä ja tuottoisa asteroidien löytäjä. Hän työskenteli Lowellin observatoriossa ja oli myös Sentinel Space Telescope -tehtävän tieteilijä B621:lle, joka on omistautunut suojaamaan Maata asteroiditörmäyksiltä. Vuonna 2008 hän muutti Boulderiin Coloradoon. Luokka:Elävät henkilöt Luokka:Vuonna 1958 syntyneet Luokka:Yhdysvaltalaiset tähtitieteilijät
Janne Könönen

Janne Könönen (s. 1977Syntymävuosi Fennicasta.) on suomalainen toimittaja ja tietokirjailija. == Teoksia == * Kahden maan kansalaiset : Suomi-gospelin historiaa ; kirj. Janne Könönen ja Tero Huvi. Suomen lähetysseura, Helsinki 2005 * Kolmannen valtakunnan vieraat : Suomi Hitlerin Saksan vaikutuspiirissä 1933-1944 ; kirj. Markku Jokisipilä ja Janne Könönen. Otava 2013 * Unohduksista Unescoon : Petäjäveden vanhan kirkon vaiheet 1879 – 2014. Petäjäveden vanhan kirkon säätiö, Petäjävesi 2014 * Palokka : kaskimaista kaupunginosaksi. Palokka-Seura, Jyväskylä 2015 * Suomen maailmanperintökohteet - Världsarvet i Finland ; kirjoittajat Juhani Kostet, Stefan Wessman, Sakari Mentu, Jyrki Niittyranta, Laura Puolamäki, Mervi Tammi, Jussi Telaranta, Janne Könönen, Eero Niinikoski, Eeva Raike, Pekka Tätilä, Tiina Hautala. Museoviraston julkaisuja 6. Museovirasto, Helsinki 2016 * Punaisen leijonan maa : Suomen hullu joulukuu 1917. Otava 2017 ==Lähteet== == Aiheesta muualla == * Janne Könönen otti selvää Kolmannen valtakunnan vieraista, Uusi Tie 25.10.2013 * Janne Könösen artikkeleita Seurakuntalainen-sivustolla Luokka:Suomalaiset toimittajat Luokka:Suomalaiset tietokirjailijat Luokka:Vuonna 1977 syntyneet Luokka:Elävät henkilöt
Dianguirdé

Dianguirdé on maalaiskunta ja sen keskuskylä Kayesin alueen Diéman piirissä Malissa. Se sijaitsee 20 kilometriä Diémasta itään. Kunnassa on 12 000 ja kylässä 1 900 asukasta (vuonna 2009). Dianguirdén kunnan pinta-ala on 2 623 neliökilometriä. Se rajoittuu idässä Diéman piirin Dioumara Koussatan, lännessä Madiga Sackon ja Diéman, pohjoisessa Nioron piirin Koréra Korén ja etelässä Kitan piirin Madinan ja Guémoukouraban kuntiin. Alue on pinnanmuodostukseltaan lähinnä tasankoa. Etelässä Kourouguén seudulla on kukkuloita. Vesistöt ovat sadekauden jälkeen kuivuvia pieniä jokia, joista tärkeimmät ovat Tianaba ja Banankalé. Seutu kuuluu Sahelin vyöhykkeeseen. Vuotuinen sademäärä on keskimäärin 650 millimetriä. Kasvillisuus on pensassavannia. Kuntaan kuuluu 14 kylää. Asukkaista 70 % on bambaroita, 15 % kagoroja ja 15 % maureja. Dianguirdén ohi kulkee Bamakosta Kayesiin johtava päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, maissi, lehmänpapu ja vihannekset. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Dianguirdéssa, Torodossa ja Béréléssä pidetään viikoittaiset markkinat. Nuoriso hakeutuu ansiotöihin kaupunkeihin tai pyrkii muttamaan ulkomaille. Kunnassa toimii lastentarha, neljä alakoulua, yläkoulu sekä koulutus- ja kehittämiskeskus (CED). Terveyspalveluihin kuuluu kaksi terveyskeskusta ja kaksi sairastupaa. Vesihuolto käsittää kaivoja ja kolmisenkymmentä porakaivoa. Paikallinen nähtävyys on Dianguidén lammen krokotiilit. ==Lähteet== Luokka:Diéman piiri Luokka:Malin kunnat
Rikissa Tanskalainen

Rikissa Tanskalainen (k. 1220) oli tanskalainen prinsessa, josta tuli Eerik X Knuutinpojan puolisona Ruotsin kuningatar. Rikissan vanhemmat olivat Tanskan kuningas Valdemar I ja Minskin prinsessa Sofia. Avioliitto solmittiin samana vuonna kun sulhasesta tuli kuningas. Avioliitolla yritettiin luoda diplomaattisia suhteita Tanskaan, joka oli perinteisesti kannattanut Sverker- sukua Norjan kannattaessa Eerikin sukua. Kuningas Eerik kuoli kuusi vuotta myöhemmin, ennen esikoispoikansa Eerik Eerikinpojan syntymää. Tytär Ingeborg meni naimisiin Birger-jaarlin kanssa. == Lähteet == Luokka:Ruotsin kuningattaret Luokka:Vuonna 1220 kuolleet
David C. Jewitt

David C. Jewitt (s. 1958) on englantilainen tähtitieteilijä ja tähtitieteen professori Kalifornian yliopistossa Los Angelesissa (UCLA). Hänet tunnetaan parhaiten ensimmäisen Pluton jälkeen löydetyn Kuiperin vyöhykkeen kappaleen Albionin löytäjänä. Hän on saanut Shaw Prize- ja Kavli Prize -palkinnot vuonna 2012 tunnustuksena työstä Kuiperin vyöhykkeen kappaleiden ja transneptunisten kohteiden parissa sekä aurinkokunnan muodostumista käsittelevistä tutkimuksista. == Nuoruus ja opiskelu == Jewitt syntyi Lontoossa vuonna 1958. Hänen isänsä oli töissä tehtaan liukuhihnalla ja hänen äitinsä oli töissä puhelinvaihteessa. He asuivat yhdessä hänen isoäitinsä kanssa ja viettivät vaatimatonta elämää. Hän kiinnostui jo nuorena tähdistä ja sanoo että hänellä on ollut hyvä onni, sillä hänen vanhempansa kannustivat häntä kaikessa, mistä hän oli kiinnostunut. Kotona kirjoja oli vähän, mutta puutetta paikkasi koulun kirjasto. Vähän toisella kymmenellä ollessaan hän tutustui koulussa fysiikkaan ja kiinnostui siitä heti. Hän aloitti vuonna 1976 opiskelun University College Londonissa, jossa opiskeli fysiikkaa, matematiikkaa ja tähtitiedettä. Hän kertoi, että hänen opettajanaan oli professori Boyd, jolla oli innostava ja laaja-alainen opetustapa. Yliopistossa professori Mike Dworetsky kehotti häntä hakemaan California Institute of Technologyyn (Caltech). Hän ei ollut kuullut siitä aiemmin, mutta löysi tiedon että se liittyi Palomarin observatorioon ja Jet Propulsion Laboratoryyn, jotka hän tunsi, ja teki hakemuksen. Hän muutti Pasadenaan vuonna 1979. == Lähteet == == Aiheesta muualla == * * * * * Luokka:Brittiläiset tähtitieteilijät Luokka:Vuonna 1958 syntyneet Luokka:Elävät henkilöt
Jane X. Luu

Jane X. Luu (s. heinäkuu 1963 Etelä-Vietnam) on vietnamilais-amerikkalainen tähtitieteilijä. Hän tutki Kuiperin vyöhykettä David C. Jewittin kanssa ja kuvasi sen kappaleita. Hänet palkittiin Kavli-palkinolla David C. Jewittin ja Michael E. Brownin kanssa vuonna 2012. Hän sai samana vuonna Jewittin kanssa myös Shaw-palkinnon. == Lapsuus ja muutto Yhdysvaltoihin == Jane Luu syntyi Etelä-Vietnamissa vuoden 1963 heinäkuussa. Hän oli toinen lapsi perheessä jossa oli hänen lisäkseen isosisko ja kaksi nuorempaa veljeä. Hänen vanhempansa olivat muuttaneet Etelä-Vietnamiin maan pohjoisosasta vuonna 1955. Luun isä opetti hänelle ranskaa. Vuonna 1975 Etelä-Vietnamin hallitus romahti, ja Luun perhe muutti Yhdysvaltoihin. Yhdysvalloissa perhe muutti vaihtelevien majoituspaikkojen jälkeen Paducahiin, Kentuckyyn, jossa he asuivat vuoden. Sen jälkeen perhe muutti Kalifornian Venturaan, jossa Janen isä toimi kirjanpitäjänä. == Opiskelu ja tutkimus == Jane Luu meni lukion (high school) jälkeen Stanfordin yliopistoon, jossa suoritti fysiikan kandidaatin tutkinnon (BA) vuonna 1984. Sen jälkeen hän oli töissä Jet Propulsion Laboratoryssä, joka johdatti hänet planeettatieteen pariin. Vuoden 1986 kesällä hän oli ylempään tutkintoon tähtäävässä koulutuksessa (graduate studies) Nepalissa Massachusetts Institute of Technologyn (MIT) planeettatieteellisen laitoksen tutkimuksissa. Hän tapasi siellä David Jewittin, joka toimi hänen ohjaajanaan. Vuosina 1986–1990 Luulla oli huoletonta aikaa koulutuksessa, kun hän pystyi tutkimaan kaikkea, mikä häntä kiinnosti vailla suurempia velvollisuuksia. Hän teki yhteistyötä Jewittin kanssa monissa projekteissa, joissa tutkittiin aurinkokunnan komeettoja, asteroideja, sekä pikkuplaneettoja. Vuonna 1987 Luu ja Jewitt aloittivat tutkimuksen, jossa tutkittiin, ovatko aurinkokunnan uloimmat osat niin tyhjiä kuin ne näyttivät olevan. Työhön kului 20 vuotta. Jewitt lopetti MIT:ssä vuonna 1988 ja siirtyi Havaijin yliopistoon, jonne myös Jane Luu muutti, sillä hän halusi työskennellä Jewittin kanssa. Hän ei kuitenkaan lopettanut MIT:ssä jossa suoritti tohtorintutkinnon (Ph.D.) vuonna 1990. Syksyllä 1990 hän jätti Havaijin ja siirtyi jatko-opiskelemaan Harvard- Smithsonian Astrofysiikan keskukseen Cambridgeen Massachusettsiin. Jane Luu löysi Jewittin kanssa 30. elokuuta 1992 Havaijin yliopiston 2,2-metrisellä kaukoputkella Mauna Keassa kohteen . Se sai myöhemmin nimekseen 15760 Albion. Se oli ensimmäinen Pluton jälkeen löydetty Kuiperin vyöhykkeen transneptuninen kohde. Syksyllä 1994 Jane Luusta tuli Harvardin yliopiston tähtitieteen osaston professori. == Henkilökohtainen elämä == Jane Luu on naimisissa Leidenin yliopistossa tapaamansa Ronnie Hoogerwerfin kanssa. Pariskunnalla on tytär Eliot. == Lähteet == == Aiheesta muualla == * * Luokka:Elävät henkilöt Luokka:Vuonna 1963 syntyneet Luokka:Yhdysvaltalaiset tähtitieteilijät
Martin Bruns

Martin Bruns on sveitsiläinen taidemusiikin laulaja, äänialaltaan baritoni. Hän opiskeli alun perin viulunsoittoa Baselissa ja oli Bernin sinfoniaorkesterin jäsenenä. Tämän jälkeen hän opiskeli Daniel Ferron johdolla New Yorkin Juilliard Schoolissa. Hän saavutti merkittävää suosiota konsertti- ja oratorioesiintymisillään eri puolilla Eurooppaa. Hän on tehnyt yhteistyötä muiden muassa sellaisten kapellimestareiden kuin Marcello Viottin, Ivor Boltonin, Gerard Schwarzin, Eric Ericsonin, Heinz Holligerin, Yoav Talmin, Ari Rasilaisen, Peter Ruzickan ja Jonathan Nottin kanssa.Naxos.com: Martin Bruns Bruns on tehnyt yhteistyötä monien sinfoniaorkesterien ja sellaisten pianistien kuin Jan Philip Schulzen, Ulrich Eisenlohrin sekä Brian Zegerin kanssa. Hän on tulkinnut myös oopperakirjallisuuden rooleja, joihin lukeutuvat Figaron ja Papagenon osuudet. Hän on esiintynyt muun muassa Baijerin valtionoopperassa ja Deutsche Oper am Rheinissa. == Lähteet == Luokka:Sveitsiläiset oopperalaulajat Luokka:Baritonit Luokka:Elävät henkilöt
Chad Trujillo

Chadwick A. ”Chad” Trujillo (s. 1973) on yhdysvaltalainen tähtitieteilijä, kääpiöplaneettojen löytäjä ja toinen kääpiöplaneetta Eriksen löytäjistä. Trujillo on tutkinut useiden transneptunisien kohteiden kiertoratoja. Vuonna 2005 ilmoitettiin että Trujillo, Michael E. Brown ja David L. Rabinowitz löysivät kääpiöplaneetta Eriksen vuonna 2003. == Lähteet == Luokka:Yhdysvaltalaiset tähtitieteilijät Luokka:Vuonna 1973 syntyneet Luokka:Elävät henkilöt
David Rabinowitz

David Lincoln Rabinowitz (s. 1960) on yhdysvaltalainen tähtitieteilijä, kääpiöplaneettojen löytäjä ja tutkija Yalen yliopistossa. == Lähteet == Luokka:Yhdysvaltalaiset tähtitieteilijät
Orcus (mytologia)

Orcus oli roomalaisessa mytologiassa kuoleman ja manalan pelätty jumala sekä Juppiterin veli. Hän oli kreikkalaisen mytologian Plutonin eli Haadeksen roomalainen vastine. Orcuksen nimi oli myös manalan synonyymi.Jordan 1992, s. 227Castrén ja Pietilä-Castrén 2000, S. 385 Myöhemmässä perinteessä hän sulautui Dis Paterin kanssa. == Lähteet == * Castrén, Paavo ja Pietilä- Castrén, Leena: Antiikin käsikirja. Otava, 2000. ISBN 951-1-12387-4. * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Roomalainen mytologia Luokka:Kuoleman jumalat
Hippolyte Girardot

Hippolyte Girardot (syntyjään Frédéric Girardot, s. 10. lokakuuta 1955 Boulogne-Billancourt, Ranska) on ranskalainen näyttelijä, elokuvaohjaaja ja käsikirjoittaja. Hippolyte Girardot teki elokuvadebyyttinsä filmissä La femme de Jean (1974), mutta varsinaisen läpimurtonsa hän teki 1980-luvun rooleillaan, esimerkiksi Jean-Luc Godardin filmissä Etunimi Carmen (Prénom Carmen, 1983) ja Francis Girod'n filmissä Valta ja rakkaus (Le bon plaisir, 1984). Ura on sen jälkeen jatkunut tiiviinä 2010-luvulle ja se on laajentunut teatteri- ja televisiotuotantoihin.Porträt der Schauspieler Hippolyte Girardot. Thomas Staedli. Viitattu 8.4.2018. Hän on saanut kolme César- palkintoehdokkuutta: lupaavimman näyttelijän ehdokkuus vuonna 1985 sekä parhaan miesnäyttelijän ehdokkuus vuosina 1990 ja 1992. ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1955 syntyneet Luokka:Elävät henkilöt
Vanth (mytologia)

Vanth on jumalatar Etruskien uskonnossa. Hänet näkee usein hautaustaiteessa ja sarkofageissa. Vanthilla ei ole vastinetta kreikkalaisessa mytologiassa ja yleensä kuvataan siivillä. Luokka:Eurooppalaiset jumalattaret Luokka:Etruskien mytologia
Deep Ecliptic Survey

Deep Ecliptic Survey (DES) on projekti, jolla etsitään Kuiperin vyöhykkeen kappaleita. Sen päätutkija on Robert L. Millis. Sen avulla on löydetty 9 kääpiöplaneettaa:28978 Ixion, 19521 Chaos, 1998 WW31, (148209) 2000 CR105, (87269) 2000 OO67, 2001 QR322 ja 2002 XU93 == Lähteet == Luokka:Avaruustoiminta
Varuna

Varuna on taivaan jumala Veda-kirjoissa, myöhemmin hän oli myös veden jumala. Hindujen Puranassa hän on merten jumala, hänen kulkuneuvonsa on Makara (merihirviö) ja hänen aseensa on Pasha. == Lähteet == == Aiheesta muualla == Luokka:Hindulaiset jumalat
José Luis Ortiz Moreno

José Luis Ortiz Moreno (s. 1967) on espanjalainen tähtitieteilijä ja IAA:n entinen varajohtaja. Hän johtaa tiimiä, joka tutkii pikkuplaneettoja Sierra Nevadan Observatoriossa Granadassa. Asteroidi 4438 Ortizmoreno nimettiin hänen kunniakseen. Heinäkuun 29. päivänä, 2005, Ortiz ilmoitti Haumean löydön. == Lähteet == Luokka:Tähtitieteilijät Luokka:Espanjalaiset tieteilijät Luokka:Vuonna 1967 syntyneet Luokka:Elävät henkilöt
Jouppi (Espoo)

Jouppi on Espoon keskuksen kaupunginosan osa-alue Tuomarilan länsipuolella ja Sunan pohjoispuolella. Jouppi jakautuu kahteen alueeseen, joista luoteisosan nimi on Joupinmäki ja kaakkoisosan Joupinlaakso. Näistä Joupinmäki on enimmäkseen kerrostaloaluetta ja Joupinlaakso pientaloaluetta. == Historiaa == Jouppi on saanut nimensä Jofsin tilasta, jolle kuuluvaa peltoa alue aiemmin oli. Jofsin tila sai nimensä 1500-luvun isännän Jakob Mårtenssonin mukaan, jonka etunimestä käytettiin puhuttelumuotoa Jop. Jofsin talo oli olemassa vielä ainakin 1900-luvun alkupuolella rantarataa rakennettaessa, muttei ole säilynyt nykypäivään. Vuonna 1938 alue katsottiin osaksi Tuomarilan kylää. Jouppi-nimi on otettu alueen kaavanimistössä käyttöön 1970, ja Jofsia kutsuttiin tätä ennen suomeksi myös nimellä Joussi. Omaksi alueekseen Jouppia on alettu Espoon opaskartassa merkitä vuodesta 1984 lähtien. Urkurakentaja Veikko Virtanen aloitti urkujen rakentamisen vuonna 1951 isänsä Jalmari Virtasen puusepänverstaalla, jonka tämä oli perustanut nykyisessä Joupinlaaksossa sijainneelle kesämökilleen vuonna 1937. == Liikenne == Jouppiin kulkevat esimerkiksi bussilinjat 134, 224 ja 235. Tuomarilan rautatieasema sijaitsee vajaan kilometrin päässä. == Lähteet == Luokka:Espoon keskus
Instituto de Astrofísica de Andalucía

Instituto de Astrofísica de Andalucía on tutkimuslaitos Granadassa, Espanja. IAA tutkii astrofysiikkaa, ja tiedevälineiden rakennus teleskoopeille ja avaruuslennoille. IAA tutkii myös Aurinkokuntaa, tähdien muodostumista, tähtien rakennetta ja kehitystä, galaksien muodostumista ja kosmologiaa. == Lähteet == == Aiheesta muualla == *Instituto de Astrofísica de Andalucía Luokka:Espanjan tiede ja tekniikka Luokka:Granada Luokka:Tähtitieteelliset yhdistykset
Salacia (jumalatar)

Salacia oli meren jumalatar roomalaisessa mytologiassa. Hän oli Neptunuksen vaimo. Hänen kreikkalainen vastineensa oli Amphitrite, Poseidonin vaimo. Luokka:Antiikin Rooman jumalattaret Luokka:Meren jumalat
Actaea (kuu)

Actaea on Salacian ainoa tunnettu luonnollinen satelliitti. Sen halkaisija on arvioitu olevan 300 km, mikä on ⅓ Salacian halkaisijasta. Jos koot ovat oikeat, Actaea on kuudes isoimmista transneptunisten kohteiden kuista. == Lähteet == Luokka:Kuiperin vyöhyke Luokka:Pikkuplaneettojen kuut Luokka:Transneptuniset kohteet
Quaoar (mytologia)

Quaoar on luoja-hahmo Etelä-Kalifornian intiaanikansojen mytologiassa. Tongva- intiaanien luomistarussa ensimmäiset jumaluudet syntyvät Quaoarin tanssista ja laulusta, ja yhtyvät sitten tanssiin ja lauluun josta syntyy lisää jumaluuksia, jättiläisiä ja lopulta ensimmäiset ihmiset. Transneptuninen kohde 50000 Quaoar on nimetty Quaoar-hahmon mukaan. == Katso myös == * Weywot (mytologia) == Lähteet == Luokka:Pohjois-Amerikan alkuperäiskansojen mytologia
Nathalie Nattier

Nathalie Nattier (syntyjään Nathalie Belaïeff, 19. toukokuuta 1925 Pariisi – 19. kesäkuuta 2010 Lagny-sur-Marne) oli ranskalainen näyttelijä. Hän aloitti filmiuransa 1940-luvulla. Vuosien 2002 ja 2003 filmirooleillaan hän teki comebackin 40-vuotisen tauon jälkeen. Hänellä oli rooli muun muassa elokuvissa Yön portit (Les Portes de la nuit, 1946), Le château de la dernière chance (1947) ja Vaaleita tyttöjä Tangeriin (Détournement de mineures, 1959). == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1925 syntyneet Luokka:Vuonna 2010 kuolleet
Weywot (mytologia)

Weywot oli Tongva-intiaanien taivaan jumala, jonka loi Quaoar. Weywot hallitsi Tongva-ihmisiä, ja oli todella julma, mutta hänen poikansa tappoivat hänet. == Lähteet == Luokka:Taivaan ja sään jumalat Luokka:Pohjois-Amerikan alkuperäiskansojen mytologia
Teharonhiawako (mytologia)

Teharonhiawako tai Teharonhiawagon on mohawkien ja onondagojen palvoma jumala. Hänen nimensä merkitsee "hän joka pitää taivasta käsissään". Jumalalle on myös toinen nimi Oterongtongnia, joka tarkoittaa "pieni puu". Teharonhiawagon on luonut kaikki hyvät asiat, ja hän tuo terveyden ja menestyksen. Teharonhiawagon hallitsee aamua ja päivää, kun taas ilta ja yö ovat hänen vastustajansa Tawiskaronin vallassa. Lurker 1987, s. 181 Teharonhiawako oli irokeesien mytologiassa eläinten, lääkkeiden ja kukkien jumala ja Sawiskeran veli, joka tappoi äitinsä. == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Jumalat
Jun Chen

Jun Chen on kiinalais-amerikkalainen tähtitieteilijä ja pikkuplaneettojen löytäjä. Yhdessä David Jewittin ja Jane Luun ja muiden tähtitieteilijöiden kanssa, hän on löytänyt monia Kuiperin vyöhykkeen kappaleita. ==Lähteet== Luokka:Elävät henkilöt Luokka:Syntymävuosi puuttuu Luokka:Yhdysvaltalaiset tähtitieteilijät
Encken jako

Encken jako on 325-km leveä aukko Saturnuksen A-renkaan sisällä. Sen aiheuttaa Saturnuksen kuu Pan, joka kiertää sen sisällä. Vaikka James Edward Keeler löysi sen vuonna 1888, se on nimetty Johann Franz Encken mukaan, koska hän tutki renkaita. ==Lähteet== Luokka:Saturnus
Marthe Villalonga

Marthe Villalonga (s. 20. maaliskuuta 1932 Fort de l'Eau, Algeria) on ranskalainen näyttelijä. Hän aloitti filmiuransa 1960-luvulla ja ura on jatkunut 2010-luvulle saakka, joten rooleja on paljon sekä elokuvissa että teatterissa. Tunnetuimmat työt ovat 1970-luvulta: La belle aventure (tv- elokuva, 1971), Katkera voitto (Verdict, 1974), Calmos (1976), Pure, vampyyri, pure! (Dracula père et fils, 1976), Un éléphant ça trompe énormément (1976), Nous irons tous au paradis (1977), Playmate, leikkitoveri (Le dernier amant romantique, 1978), Les ringards (1978), Le coup de sirocco (1979) ja Voittamaton ykkönen (The Big Red One, 1980). Useimmat näistä ovat komedioita. Myöhempää tuotantoa on toimintaelokuva Daltonin veljekset (2004).Porträt der Schauspielerin Marthe Villalonga. Thomas Staedli. Viitattu 8.4.2018. ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1932 syntyneet Luokka:Elävät henkilöt
Lääne-Harjun kunta

Lääne-Harjun kunta sijaitsee Luoteis-Virossa Harjumaan maakunnassa. == Sijainti == Lääne-Harjun kunta sijaitsee Suomenlahden etelärannalla rajoittuen idässä Harkun ja Sauen kuntiin sekä Keilan kaupunkiin. Lounaan puolella naapurikuntana on Lääne-Nigulan kunta. == Hallinto == Lääne-Harjun kunta muodostettiin lokakuussa 2017 yhdistämällä Keilan, Padisen ja Vasalemman kunnat sekä Paldiskin kaupunki. Kunnassa on 12 881 asukasta (1.1.2018). Kunnan keskuspaikka on Paldiski. Kunta muodostuu Paldiskin kaupungista (linn), Karjakülan, Keila-Joan, Kloogan, Rummun, Vasalemman ja Ämarin pienkauppaloista (alevik) sekä 44 kylästä (küla). == Liikenne == Valtatie 8 Tallinnasta Paldiskiin ja kantatie 17 Keilasta Haapsaluun kulkevat Lääne-Harjun kautta. Keilasta kulkee rautatie länteen Paldiskiin ja Kloogarannaan sekä etelään Sauen Riisipereen. Ämarin sotilaslentokenttä sijaitsee Lääne-Harjun kunnassa, Ämarin pienkauppalassa. == Lähteet == == Aiheesta muualla == *
Interventionismi

Interventionismi on poliittinen ei-puolustuksellinen joidenkin kansakuntien tai muiden geopoliittisten toimivaltuuksien harjoittama talousmalli, joka manipuloi taloutta tai yhteiskuntaa. Käsitteen yleisimpiä sovelluksia ovat taloudellinen interventionismi (valtion puuttuminen omaan talouteen) ja ulkomaille tähtäävä interventionismi (valtion puuttuminen toisen kansakunnan taloudellisiin asioihin osana ulkopolitiikkaansa). Interventionistit haluavat taltuttaa yksityisomaisuuden ja markkinatalouden instituutioita yhteiskunnan edunajajaksi. Ludwig von Mises määritteli teoksessaan Interventionismin kritiikki interventionismin käsittämään sellaiset valtiolliset toimet, joilla rajoitetaan tuotantovälineiden yksityisten omistajien ja entrepreurien mahdollisuutta käyttää hallussaan olevia taloudellisia keinoja haluamallaan tavoin. Interventionismi pyrkii olemaan poliittinen keskitie tai kolmas tie sosialismin ja kapitalismin välillä. Jyrki Katainen kuvasi interventionistista ajatusmallia kertoessaan, kuinka ”markkinavoimista on nyt otettu niskalenkki” finanssikriisin jälkimainingeissa. == Ideologia == Interventionistisessa politiikassa annetaan yksityisen sektorin pysyä tuotannontekijöiden pääasiallinen omistajana ja säilytetään muut vapaiden markkinoiden ominaisuudet kuten yrittäminen, Mutta sen huonojen puolten vähentämiseksi ei tarvitse poistaa kapitalismia kokonaan. Kapitalistista järjestelmää voidaan parantaa valtion interventiopolitiikalla yrittäjien ja kapitalistien toimien kanssa. Tällaisella valtiollisella talouteen puuttumisella vältetään totalitaarinen sosialismi samalla kun säilytetään kapitalismista ne ominaisuudet, jotka ovat säilyttämisen arvoisia. == Interventionismi käytännön politiikassa == Keskuspankkitoiminta, pankkien talletussuojat, sekä vähimmäisvarantojärjestelmä ovat interventionistisia toimia. Ne luovat institutionaalisia sekä velkavipukäytäntöihin perustuvia muutoksia rahoitusmarkkinoille, samalla mahdollistaen hyvin suurten voittojen saavuttamisen pankki- ja finanssisektorilla. Interventionismissa markkinatalouden keskeiset järjestelmätekijät – kuten markkinamekanismin hinnanmuodostus sekä liiketaloudelliset voitot ja tappiot – tuhoutuvat keskuspankkien elvytyksellä sekä tappioiden muuttuessa julkisiksi. Sijoittajat ja pääoman suuromistajien luokka menettää taloudellista ylivaltaansa. ==Katso myös== *Sekatalous *Suunnitelmatalous *Managerialismi *Korporativismi *Kolmas tie *Byrokratia *Sotateollinen kompleksi *Miehitys *Imperialismi *Kolonialismi *Vallankaappaus *Imperiumi *Yhdysvaltain siirtomaat *Syyrian sisällissota ja ulkomaat *Multilateralismi *Uuskonservatismi *Humanitaarinen interventio ==Lähteet== Luokka:Talousjärjestelmät Luokka:Talouspolitiikka Luokka:Poliittinen ideologia Luokka:Politiikan tutkimus
Bailey Bram

Bailey Bram (s. 5. syyskuuta 1990 Winnipeg, Manitoba) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut olympialaisissa yhden hopeamitalin sekä MM-kilpailuissa yhden kullan ja neljä hopeaa. Seuratasolla hän edustaa CWHL-seura Calgary Infernoa. Bram sai olympiahopeaa Pyeongchangissa 2018. Hän on voittanut maailmanmestaruuden vuonna 2012 sekä saavuttanut MM-hopeaa vuosina 2013, 2015, 2016 ja 2017. Alle 18-vuotiaiden MM-kilpailuissa hän saavutti hopeaa vuonna 2008. Bram on seuratasolla edustanut Mercyhurstin yliopistoa vuosina 2008–2012, Brampton Thunderia 2012–2013, ruotsalaista Linköping HC:tä 2013–2014 sekä Calgary Infernoa vuodesta 2014. Hän voitti CWHL:n mestaruuden eli Clarkson Cupin vuonna 2016. == Lähteet == Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Vuonna 1990 syntyneet Luokka:Elävät henkilöt
Pentti Aho (kirjailija)

Pentti Aho (7. lokakuuta 1934 Metsäpirtti – 27. joulukuuta 2019 Espoo)Kuolinilmoitus, Rakennusmestari Pentti Aho, Helsingin Sanomat, 2020, No 17, sivu 72, julkaistu 19.1.2020Syntymävuosi Fennicasta. oli suomalainen kirvesmies, rakennusmestari ja kirjailija.Kirjasampo.fi : Pentti Aho Rakennusalalle sijoittuvien kaunokirjallisten teosten lisäksi Aho on kirjoittanut teoksen Punakapteeni Simo Suden kohtalo enostaan Simo Sudesta joka kuoli Stalinin puhdistuksissa.Suku Forum -keskustelu 16.9.2009 : Punakpt Simo Susi-tausta Aho oli syntynyt Karjalan Kannaksella Metsäpirtissä. == Teoksia == * Saunailta : novellikokoelma. Rakennusalan kustantajat - Kustantajat Sarmala, Helsinki 1999 * Komennuksella. Rakennusalan kustantajat - Kustantajat Sarmala, Helsinki 2001 * Punakapteeni Simo Suden kohtalo. Rakennusalan kustantajat - Kustantajat Sarmala, Helsinki 2003 ==Lähteet== Luokka:Suomalaiset rakennusmestarit Luokka:Suomalaiset kirjailijat Luokka:Vuonna 1934 syntyneet Luokka:Vuonna 2019 kuolleet
Pinakoli

Pinakoli (C6H14O2) on dioleihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja hajusteissa. ==Ominaisuudet== Huoneenlämpötilassa pinakoli on värittömiä kiteitä. Kidevedettömän yhdisteen lisäksi tunnetaan myös kidevedellinen heksahydraatti (C6H14O2·6H2O). Pinakoli liukenee hieman veteen ja liukoisuus lämpimään veteen on suurempi kuin liukoisuus kylmään. Yhdiste liukenee hyvin etanoliin ja dietyylieetteriin. Happamissa olosuhteissa pinakoli toisiintuu pinakoloniksi ja tämä reaktio tunnetaan pinakolitoisiintumisena.Peter Werle, Marcus Morawietz, Stefan Lundmark, Kent Sörensen, Esko Karvinen & Juha Lehtonen: Alcohols, Polyhydric, Ullmann's Encyclopedia of Industrial Chemistry, John Wiley & Sons, New York, 2008. Viitattu 8.4.2018. : ==Valmistus ja käyttö== Pinakolia valmistetaan pelkistämällä asetonia magnesium- tai natriumamalgaaman avulla tai asetonin elektrolyyttisellä pelkistyksellä. : Pinakolia käytetään lähtöaineena valmistettaessa esimerkiksi lääkeaineita ja sitä voidaan myös käyttää hajusteissa ==Lähteet== Luokka:Alkoholit
Vanda Juknaitė

thumb|Vanda Juknaitė Vanda Juknaitė (s. 29. marraskuuta 1949 Papiliai) on liettualainen kirjailija. Hänen tuotantonsa käsittää esseitä, näytelmiä ja novelleja. Juknaitė opiskeli liettuan kieltä Vilnan yliopistossa ja työskenteli sen jälkeen opettajana Klaipėdan konservatoriossa ja vuodesta 1975 kasvatustieteellisessä korkeakoulussa. http://rasytojai.lt/en/rasytojai/juknaite-vanda-2/ Lisäksi hän on työskennellyt katulasten, asunnottomien ja vammaisten parissa. Ensimmäisen kirjansa Punainen kettu, Juknaitė julkaisi vuonna 1983. Hänen huomattavasti merkittävämpi teoksensa ilmestyi vuonna 2002. Se käsittelee Liettuan iloja että yhteiskunnallisia vaikeuksia sen siirtyessä kommunistisesta diktatuurista demokratiaan. Hän nostaa esiin myös vammaisten ja hylättyjen lasten ajatuksia. Aikaisemmin hän otti esiin liettualaisten traagiset kokemukset massakyydityksistä. Kun miehet vietiin väkisin Siperiaan, jäi naisten harteille sekä yhteiskunnan pyörittäminen että kulttuurin siirtäminen lapsille. Vuonna 2008 Liettuan valtio palkitsi hänet toimistaan tehdä liettualainen kulttuuri maailmalla tunnetuksi ja ymmärretyksi. https://regard-est.com/home/breve_contenu.php?id=1032&PHPSESSID;=eaa == Lähteet == Luokka:Liettualaiset kirjailijat Luokka:Vuonna 1949 syntyneet Luokka:Elävät henkilöt
Kukkakärsäkkäät

Kukkakärsäkkäät (Anthonomus) ovat kärsäkkäiden heimoon kuuluva kovakuoriaissuku. Sukuun kuuluu maailmanlaajuisesti noin 560 lajia.Bug Guide: Genus Anthonomus == Lajeja == *Omenankukkakärsäkäs (Anthonomus pomorum) *Tuomenkukkakärsäkäs (Anthonomus humeralis) *Puuvillakärsäkäs (Anthonomus grandis) *Anthonomus piri *Anthonomus ulmi *Anthonomus bituberculatus *Anthonomus spilotus *Lepänkukkakärsäkäs (Anthonomus undulatus) *Anthonomus pedicularius *Pihlajankukkakärsäkäs (Anthonomus conspersus) *Anthonomus rufus *Orapihlajankukkakkärsäkäs (Anthonomus sorbi) *Vattukärsäkäs (Anthonomus rubi) *Hanhikinkukkakärsäkäs (Anthonomus brunnipennis) *Männynkukkakärsäkäs (Anthonomus phyllocola) *Nukkakukkakärsäkäs (Anthonomus pinivorax) *Tuomikärsäkäs (Anthonomus rectirostris) == Lähteet == == Aiheesta muualla == *Laji.fi: Kukkakärsäkkäät (Anthonomus) *ITIS: Anthonomus *Bug Guide: Genus Anthonomus (kuvia) *University of Michigan, Animal Diversity Web (ADW): Anthonomus *Pherobase: Semiochemicals of Genus Anthonomus Luokka:Kärsäkkäät
Lars Fredrik Nilson

Lars Fredrik Nilson (27. toukokuuta 1840 – 14. toukokuuta 1899) oli ruotsalainen kemisti, joka löysi alkuaine skandiumin vuonna 1879. Hän myös määritti useiden aineiden valenssit tutkimalla metallien kaasuntiheyksiä ja määritti löytämänsä skandiumin atomipainon. Nilson syntyi Söderköpingissä, Itä-Götanmaalla, Ruotsissa. Hänen isänsä oli maanviljelijä. Perhe muutti Gotlantiin Larsin nuoruudessa. Nilson opiskeli Uppsalan yliopistossa luonnontieteitä, lähinnä kemiaa, geologiaa ja eläintiedettä. Hänen ohjaajanaan toimi kemisti ja mineralogi Lars Fredrik Svanberg, joka oli ollut Jöns Jacob Berzeliuksen oppilas. Nilsonista tuli apulaisprofessori vuonna 1875 ja hänet nimitettiin analyyttisen kemian ylimääräiseksi professoriksi 1878. Uransa alkupuolella hän tutki muun muassa seleenin ja platinan yhdisteitä, sekä yhdessä Sven Otto Petterssonin kanssa määritti berylliumin atomipainon ja osoitti berylliumoksidin olevan kemialliselta kaavaltaan nykyisin tunnettu BeO. Hänen tutkijanuransa käsittää paitsi harvinaisten maametallien kemian tutkimuksia, myös useita maatalouteen liittyviä aiheita. Hän sai tieteellisistä ansioistaan Pohjantähti-ritarikunnan kunniamerkin. ==Lähteet== Luokka:Ruotsalaiset kemistit Luokka:Ruotsalaiset professorit Luokka:Vuonna 1840 syntyneet Luokka:Vuonna 1899 kuolleet
The Musketeers

The Musketeers on BBC:n tuottama toimintasarja, joka perustuu Alexander Dumas vanhemman luoman kirjan Kolme muskettisoturia hahmoihin. Sarjan ensimmäinen jakso esitettiin Britanniassa kanavalla BBC One 19. tammikuuta 2014. Suomessa sarjaa esitettiin 11. tammikuuta 2015. Sarjassa esiintyy Tom Burke Athoksena, Santiago Cabrera Aramiksena, Howard Charles Porthoksena, Luke Pasqualino d'Artagnanina, Tamla Kari Constancena, Maimie McCoy Milady de Winterinä, Ryan Gage Kuningas Ludvig XIIInä sekä Alexandra Dowling Anna Itävaltalaisena. Sarja on kuvattu pääosin Tšekissä, ja se sai sekalaisia arvosteluja, mutta sarjan kulkiessa eteenpäin arvostelut muuttuivat positiivisemmiksi. == Lähteet == == Aiheesta muualla == * Luokka:2010-luvun brittiläiset draamasarjat Luokka:Toimintasarjat Luokka:BBC:n televisio-ohjelmat
Malmin jäähalli

Malmin jäähalli on Helsingissä, Malmilla sijaitseva jäähalli, joka avattiin maaliskuussa 2006. Hallissa on kolme kaukaloa, kahvila, teroituspalvelu ja neuvotteluhuone. == Lähteet == Luokka:Helsingin urheiluhallit Luokka:Suomen jäähallit
Italian ympäriajo 2018

Italian ympäriajo 2018 oli järjestyksessään 101. Italian ympäriajo. Se alkoi Israelin Jerusalemista 4. toukokuuta ja päättyi Roomaan 27. toukokuuta 2018. == Joukkueet == == Etapit == == Kokonaistilanne == ==Lähteet== ==Aiheesta muualla== 2018 Luokka:Pyöräilykausi 2018
Lottie Tham

Helga Liselott "Lottie" Tham (s. ) on ruotsalainen, joka on noussut julkisuuteen H&M-vaatekauppaketjun; osaomistajana. Peritty varallisuus on nostanut hänet miljardööriksi. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 965. rikkaimmaksi ihmiseksi. Tuolloin hänen varallisuudekseen arvioitiin oli 2,5 miljardia dollaria. Hänen edesmennyt isänsä Erling Persson (1917–2002) perusti vaateyritys H&M;:n vuonna 1947. Lottie Tham on perinyt osuuden yhtiöstä, ja helmikuussa 2018 hän piti perheineen hallussaan 5,4 prosentin osuutta yhtiön osakkeista. Hänen veljensä Stefan Persson, joka oli maaliskuussa 2018 Ruotsin rikkain ihminen, on yhtiön aiempi toimitusjohtaja ja nykyinen hallituksen puheenjohtaja. Sittemmin H&M;:n toimitusjohtajaksi on noussut Stefanin poika Karl-Johan Persson (s. 1975). Myös Thamin toinen veljenpoika Tom Persson ja veljentytär Charlotte Söderström ovat miljardöörejä. Lottie Tham ei ole työskennellyt H&M-yrityksess;ä ja hän välttelee julkisuutta. Hän on kuitenkin toiminut aktiivisena sijoittajana ainakin Tukholman pörssissä. Hän on naimisissa taloustoimittaja ja kirjailija Pieter Thamin kanssa. Heillä on kolme lasta. ==Lähteet== Luokka:Ruotsalaiset miljardöörit Luokka:Vuonna 1949 syntyneet Luokka:Elävät henkilöt
Tawiskaron

Tawiskaron ("piikivi") on mohawkien, huronien ja onondagojen mytologiassa paha henki, joka varastaa auringon, luo ihmiskasvoisia hirviöitä, antaa sammakon juoda ihmisten tarvitsemaa makeaa vettä ja pilaa kaikki veljensä Teharonhiawagonin hyvät työt. Rituaaleissa Tawiskaron esiintyy suurena loitsijana, jolle omistetaan yölliset seremoniat. Tawiskaronin uskottiin myös pystyvän ehkäisemään taudit.Lurker 1987, s. 181 == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Jumalat
Antti Saartola

Antti Ilmari Saartola (16. elokuuta 1932 Kemi – 18. tammikuuta 2017 SeinäjokiMuistot. Antti Ilmari Saartola 1932–2017. HS, 19.2.2017. (Viitattu 8.4.2018)) oli juristi, joka toimi Kurikan kaupunginjohtajana. Antti Saartola syntyi kunnallisneuvosmies Frans Jaakko Saartolan (ent. Sarell) ja Toini Johanna Mallisen perheeseen. Hänen ensimmäinen puolisonsa 1958–1986 oli Pirkko Annikki Pitkänen ja toinen vuodesta 1991 Eila Hilja Maria Kuisma. Saartola tuli ylioppilaaksi Kemin lyseosta 1951,Kemin lyseon seniorit. Saartola Antti Ilmari. (Viitattu 8.4.2018) suoritti lainopin kandidaatin tutkinnon 1959 ja sai varatuomarin arvon 1961. Hän toimi Iisalmen tuomiokunnan notaarina 1960–1961, Mikkelin läänin lääninnotaarina 1961 ja lääninreviisorina 1961–1963. Iisalmen maalaiskunnan kunnanjohtaja Saartola oli 1964–1966, Oulaisten kunnan- ja kauppalanjohtaja 1967–1971, Kunnallisen sopimusvaltuuskunnan apulaisosastopäällikkö 1971–1972 ja Kurikan kauppalan- ja kaupunginjohtaja vuodesta 1972. Tästä tehtävästä hän jäi eläkkeelle vuonna 1995. == Lähteet == Luokka:Suomalaiset juristit Luokka:Oulaisten kunnan-, kauppalan- ja kaupunginjohtajat Luokka:Kurikan kunnan-, kauppalan- ja kaupunginjohtajat Luokka:Vuonna 1932 syntyneet Luokka:Vuonna 2017 kuolleet